එම සම්මාන උලෙළේ දී ශ්‍රී ලංකාවත් සමඟ ෆිජි රාජ්‍යය හා සර්බියාව යන රටවල්ද සම්මානය සඳහා නිර්දේශ වී තිබු අතර එම රටවල් අභිබවමින් ශ්‍රී ලංකාවට මෙම සම්මානය හිමිවීම විශේෂත්වයකි.ශ්‍රී ලංකාවේ ව්‍යාපාර බාහිරකරණ කර්මාන්තය පසුගිය වසර පහ, හය තුළදී විශාල ප්‍රගතියක් ලබාතිබෙන බවද මහින්ද චින්තන ප්‍රතිපත්ති ප්‍රකාශය තුල ඊට ලබා දී තිබු අවකාශය විශාල රුකුලක් වූ බවද ශ්‍රී ලංකා තොරතුරු හා සන්නිවේදන තාක්ෂණ නියෝජිතායතනයේ ප්‍රධාන විධායක නිලධාරී රෙෂාන් දේවපුර මහතා ප්‍රකාශ කරයි.මේ අතර ව්‍යාපාර බාහිරකරණ කර්මාන්තය ශ්‍රී ලංකාවට විදේශ විනිමය වැඩියෙන් උපයා දෙන අංශ අතරින් පස්වැනි ස්ථානයට පත් වී ඇති බව පෙන්වාදෙන ඒ මහතා ශ්‍රී ලංකාවේ නව රැකියා උත්පාදනයටද මෙය හේතු වී ඇති බව සඳහන් කරයි.ශ්‍රී ලංකාව ව්‍යාපාර බාහිරකරණය හරහා ලබා ඇති ප්‍රශංසනීය තත්ත්වය සම්බන්ධයෙන් වඩා හොඳින් පැහැදිලි කිරීමට පොදු රාජ්‍ය මණ්ඩලීය සමුළුව කදිම අවස්ථාවක් වන බවද දේවපුර මහතා පෙන්වා දෙයි..